Augustine Kiprono Choge

**Augustine Kiprono Choge** (s. 21. tammikuuta 1987 Nandin piirikunta, Kenia) on kenialainen kestävyys- ja maastojuoksija.

Choge aloitti juoksemisen peruskoululaisena, kun hän juoksi päivittäin kahdeksan kilometrin koulumatkansa. Hänen nykyinen valmentajansa Colm O’Connell huomasi hänen lahjansa vuonna 2001 ja alkoi valmentaa häntä. Seuraavana vuonna Choge voitti koululaisten mestaruuden 10 000 metrin juoksussa ja sijoittui Kenian nuorten MM-kisojen karsinnassa neljänneksi ajalla 29.06,5. Vuonna 2003 hän oli viides Kenian nuorten maastojuoksun MM-karsinnoissa. Lausannen maastojuoksun MM-kisoissa hän paransi sijoitustaan yhdellä ja sijoittui nuorten sarjassa neljänneksi ja oli mukana mestaruuden voittaneessa Kenian joukkueessa. Samana vuonna hän voitti Itä-Afrikan nuorten mestaruuskilpailuissa 800, 1&nbsp;500 ja 3 000 metrin juoksun mestaruudet. Nuorten MM-kisoissa hän voitti mestaruuden 3&nbsp;000 metrillä voittaen Etiopian Tariku Bekelen kahdella sekunnilla.

2004 Choge oli loukkaantumisen takia sivussa Kenian MM-maastojen karsinnasta, mutta voitti Kenian nuorten MM-kisojen karsinnan 5 000 metrin juoksussa ja lopulta kisoissa voitti mestaruuden jättäen jälleen Bekeleä kahdella sekunnilla. Hän teki vuoden aikana ennätyksikseen 1&nbsp;500 metrillä 3.36,64, 3&nbsp;000 metrillä 7.36,82 ja 5&nbsp;000 metrillä 12.57,01. Kauden lopussa hän sijoittui  5&nbsp;000 metrillä kolmanneksi. Vuonna 2005 hän voitti Kenian nuorten MM-maastojen karsinnan ja voitti nuorten kilpailun myös MM-kisoissa. Kenian joukkue voitti myös joukkuekultaa. Hän paransi kauden aikana ennätyksiään 1&nbsp;500 metrillä aikaan 3.33,99, 3&nbsp;000 metrillä uusi nuorten maailmanennätys 7.28,78 ja 5&nbsp;000 metrillä 12.53,66. Helsingin MM-kisoissa hän karsiutui 1&nbsp;500 metrin alkuerissä ja  hän oli 3&nbsp;000 metrillä kolmas.

Choge avasi kilpailukauden 2006 voittamalla Kansainyhteisön kisoissa 5&nbsp;000 metrillä kultaa ajalla 12.56,41. Fukuokan maastojuoksun MM-kisoissa hän sijoittui lyhyellä matkalla seitsemänneksi ja oli mukana Kenian joukkuekultaa voittaneessa joukkueessa. Kauden lopussa hän juoksi  1&nbsp;500 metrillä kolmanneksi ajalla 3.33,37. Choge oli Edinburghin maastojuoksun MM-kisoissa 2008 kahdestoista. Pekingin olympialaisissa 2008 hän sijoittui 1&nbsp;500 metrillä yhdeksänneksi. Berliinin MM-kilpailuissa 2009 hän sijoittui viidenneksi ja saman vuoden  kolmanneksi. Dohan sisäratojen MM-kilpailuissa 2010 hän oli 3&nbsp;000 metrillä yhdestoista ja Istanbulin sisäratojen MM-kilpailuissa 2012 hän sijoittui samalla matkalla toiseksi.

Choge sijoittui Sopotin sisäratojen MM-kilpailuissa 2014 yhdeksänneksi 3&nbsp;000 metrin juoksussa. Hän sai samalla matkalla pronssia Portlandin MM-hallikilpailuissa 2016 ajalla 7.57,43.

## Henkilökohtaiset ennätykset
:*Lähde: IAAF*'
### Ulkoradat
* 800 metrin juoksu: 1.44,86 (2009)
* 1 500 metrin juoksu: 3.29,47 (2009)
* Mailin juoksu: 3.50,01 (2013)
* 3 000 metrin juoksu: 7.28,76 (2011)
* 5 000 metrin juoksu: 12.53,66 (2005)
* 10 000 metrin juoksu: 28.22,8 (2016)
* 10 kilometrin tiejuoksu: 27.52 (2017)
* 15 kilometrin tiejuoksu: 42.05 (2017)
* 20 kilometrin tiejuoksu: 56.19 (2017)
* Puolimaraton: 59.26 (2017)

### Sisäradat
* 1&nbsp;000 metrin juoksu: 2.17,79 (2009)
* 1 500 metrin juoksu: 3.33,23 (2011)
* 2&nbsp;000 metrin juoksu: 4.56,30 (2007)
* 3 000 metrin juoksu: 7.28,00 (2011)

## Lähteet